Župančičeva 3, p. p. 644a, 1001 Ljubljana T: 01 369 66 00

 F: 01 369 66 09

 E: gp.mf@gov.si

 [www.mf.gov.si](http://www.mf.gov.si)

|  |
| --- |
| Številka: 007 – 399/2020/**7-196/2020** |
| Ljubljana, 8. 6. 2020 |
| EVA: 2020-1611-0076 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Predlog Uredbe o spremembah in dopolnitvah Uredbe o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19 |
| 1. Predlog sklepov vlade: |
| Na podlagi 17. člena Zakona o zagotovitvi dodatne likvidnosti gospodarstvu za omilitev posledic epidemije COVID-19 (Uradni list RS, št. 61/20) je Vlada Republike Slovenije na …… redni seji dne…………. sprejela naslednji sklep:Vlada Republike Slovenije je sprejela Uredbo o spremembah in dopolnitvah Uredbe o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19 in jo objavi v Uradnem listu Republike Slovenije. dr. Božo Predalič generalni sekretarPriloga:* Uredba o spremembah in dopolnitvah Uredbe o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19

Prejmejo:* Služba Vlade RS za zakonodajo,
* Ministrstvo za finance,
* Urad Vlade RS za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Polona Flerin, državna sekretarka
* Urška Cvelbar, generalna direktorica Direktorata za finančni sistem
* Janja Jereb, vodja Sektorja za finančni sistem
* mag. Robert Petek, sekretar
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
|  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR: |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| 7.b Predstavitev ocene finančnih posledic pod 40.000 EUR:Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|   mag. Andrej Šircelj MINISTER |

Priloge:

* Predlog Uredbe o spremembah in dopolnitvah Uredbe o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19 (priloga 1)
* Obrazložitev (priloga 2)

PRILOGA 1

**Predlog Uredbe o spremembah in dopolnitvah Uredbe o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19**

Na podlagi 17. člena Zakona o zagotovitvi dodatne likvidnosti gospodarstvu za omilitev posledic epidemije COVID-19 (Uradni list RS, št. 61/20) Vlada Republike Slovenije izdaja

**UREDBO**

**o spremembah in dopolnitvah Uredbe o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19**

1. **člen**

V Uredbi o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19 (Uradni list RS, št. 67/20) se v 2. členu drugi odstavek spremeni tako, da se glasi:

»(2) SID banka opravi formalni pregled zahtevka banke za plačilo poroštva v desetih delovnih dneh od prejema popolnega zahtevka na podlagi:

* + kreditne pogodbe, sklenjene skladno s 5. členom ZDLGPE in
	+ v skladu z 178. členom Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L št. 176 z dne 27.6.2013, str. 1) na podlagi:
		- izjave in dokazila banke, da je na strani kreditojemalca nastopil dogodek neplačila, ali
		- izjave in dokazila banke, da kreditojemalec ni poravnal dospele obveznosti iz kreditne pogodbe, ki je zavarovana s poroštvom Republike Slovenije.«.
1. **člen**

V 3. členu se prvi odstavek spremeni tako, da se glasi:

»(1) SID banka vodi evidenco vnaprej rezervirane kvote za posameznega kreditojemalca na podlagi podatkov, ki jih SID banki posredujejo banke po odobritvi organa odločanja banke preko spletne storitve SID banke za izmenjavo podatkov v skladu z 8. členom te uredbe.«.

Za prvim odstavkom se doda nov drugi odstavek, ki se glasi:

»(2) SID banka vodi evidenco kreditnih pogodb, ki so jih banke sklenile s kreditojemalci v skladu z ZDLGPE, ter prejetih popolnih zahtevkov bank in spremlja porabo poroštvene kvote iz drugega odstavka 7. člena ZDLGPE. O vsakem prejetem zahtevku banke naslednji delovni dan z elektronskim sporočilom obvesti ministrstvo, pristojno za finance. Po prejemu formalno popolnega zahtevka banke, le-tega SID banka skupaj s svojim pozivom za plačilo poroštva v izplačilo posreduje ministrstvu, pristojnemu za finance.«.

Dosedanji drugi odstavek postane tretji odstavek.

Za tretjim odstavkom se doda četrti odstavek, ki se glasi:

»(4) SID banka na svoji spletni strani objavlja podatke o trenutni porabi poroštvene kvote iz drugega odstavka 7. člena ZDLGPE.«.

1. **člen**

V 4. členu se v dosedanjem besedilu, ki postane prvi odstavek, na koncu prvega stavka doda vejica in besedilo »če so izpolnjeni merila, pogoji in kriteriji, določeni v uredbi, sprejeti na podlagi šestega odstavka 9. člena ZDLGPE«.

Doda se drugi odstavek, ki se glasi:

»(2) Ne glede na prejšnji odstavek se poroštvena obveznost Republike Slovenije za kreditne pogodbe, sklenjene do uveljavitve uredbe iz šestega odstavka 9. člena ZDLGPE, izpolni le z denarnim izplačilom iz proračuna Republike Slovenije.«.

1. **člen**

V 5. členu se prvi odstavek spremeni tako, da se glasi:

»SID banka preveri izpolnjevanje pogojev za unovčitev poroštva po ZDLGPE po tej uredbi ter skladnost sklenjenih kreditnih pogodb z ZDLGPE v enem mesecu po izplačanem poroštvu ali izročitvi obveznic Republike Slovenije oziroma SID banke po 9. členu ZDLGPE na podlagi:

1. kreditne pogodbe, sklenjene v skladu s 5. členom ZDLGPE;
2. v primeru kreditnih pogodb, ki so bile namenjen poplačilu obveznosti iz kreditnih pogodb, sklenjenih v obdobju po 12. marcu 2020 do uveljavitve ZDLGPE, kopije teh kreditnih pogodb;
3. dokazil o ustanovljenih zavarovanjih;
4. izjave in dokazila banke, da z izplačilom poroštva banka in Republika Slovenija utrpita sorazmerne izgube pod enakimi pogoji;
5. dokazil banke, ki jih je prejela od kreditojemalca, kot izhajajo iz četrtega in petega odstavka 5. člena ZDLGPE;
6. dokazil, skladno z odločbo Evropske komisije z dne 30. 4. 2020 (SA.57143), da je banka prenesla finančno prednost, ki izhaja iz poroštva, na kreditojemalca z znižanjem obrestne mere kredita s poroštvom v primerjavi s hipotetično obrestno mero tega kredita brez vseh kreditnih zavarovanj in da banka ni zaračunala višjih nadomestil (na primer za odobritev in vodenje kredita), kot so veljala po tarifi banke pred 12. marcem 2020.«.

V tretjem odstavku se za besedilom »plačil obveznosti kreditojemalca« doda besedilo »po novo sklenjenih kreditnih pogodbah«, beseda »ZIUOPOK« se nadomesti z besedilom »Zakonom o interventnem ukrepu odloga plačila obveznosti kreditojemalcev (Uradni list RS, št. 36/20 in 49/20 – ZIUZEOP; v nadaljnjem besedilu: ZIUOPOK)«, za besedilom »vseh odlogov plačil« se doda besedilo »po novo sklenjenih kreditnih pogodbah«, besedilo »Zakonu o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20; v nadaljnjem besedilu: ZIUZEOP)« pa se nadomesti z besedo »ZIUOPOK«.

Za tretjim odstavkom se doda nov četrti odstavek, ki se glasi:

»(4) SID banka preveri izpolnjevanje pogojev za unovčitev poroštva po ZDLGPE in prvega odstavka tega člena ter skladnost sklenjenih kreditnih pogodb z ZDLGPE na podlagi seznama za preverjanje pogojev iz Priloge 1, ki je sestavni del te uredbe. Seznam za preverjanje pogojev iz Priloge 1 velja v vsebini, ki je veljala v trenutku sklenitve posamezne kreditne pogodbe, ki jo je banka sklenila s kreditojemalcem v skladu s pogoji iz ZDLGPE.«.

Dosedanji četrti do šesti odstavek postanejo peti do sedmi odstavek.

V dosedanjem petem odstavku, ki postane šesti odstavek, se beseda »ZLDGPE« nadomesti z besedo »ZDLGPE«.

1. **člen**

V 6. členu se v drugem odstavku črta besedilo »v prijavi v poroštveno shemo«.

V petem odstavku se za besedilom »kredita na dan 31. decembra« doda beseda »preteklega«.

1. **člen**

V 7. členu se v prvem odstavku za besedama »v kateri« dodata besedi »z zneski«, v točki a) se besedilo »Zakonu o interventnem ukrepu odloga plačila obveznosti kreditojemalcev (Uradni list RS, št. 36/20 in 49/20 – ZIUZEOP; v nadaljnjem besedilu: ZIUOPOK )« nadomesti z besedo »ZIUOPOK«, v točki d) pa se beseda »ZDGLPE« nadomesti z besedo »ZDLGPE«.

Za drugim odstavkom se doda tretji odstavek, ki se glasi:

»(3) Banka presoja, ali je kreditojemalec v vlogi navajal lažne podatke, s skrbnostjo dobrega strokovnjaka in pri tem izhaja iz dokumentacije, ki je bila na razpolago ob sklenitvi kreditne pogodbe. V primeru, da je bila banka zavedena in je pri postopanju izkazala dolžno skrbnost, banka ne nosi negativnih posledic, ki jih sicer določa b) točka prvega odstavka 15. člena ZDLGPE.«.

1. **člen**

V 8. členu se doda nov prvi odstavek, ki se glasi:

»(1) Banke so dolžne z uporabo spletne storitve SID banke:

1. po odobritvi kredita na internih organih odločanja banke rezervirati prosto poroštveno kvoto iz drugega odstavka 5. člena ZDLGPE in drugega odstavka 7. člena ZDLGPE, ki jo lahko rezervirajo za obdobje največ 15 delovnih dni od odobritve na internih organih odločanja;
2. sporočiti datum sklenitve kreditne pogodbe, ki je bila odobrena pod točko a);
3. stornirati že rezervirano poroštveno kvoto, če ne sklene kreditne pogodbe, sicer se rezervirana kvota sprosti samodejno v 15 dneh po rezervaciji.

SID banka za poizvedbe in rezervacije kvote ter potrditve, ki jih vrne banki, skladno s poslanimi podatki iz tega člena, predpiše tehnična navodila za banke, ki jih objavi na svoji spletni strani.«.

Dosedanji prvi do deveti odstavek postanejo drugi do deseti odstavek.

Drugi odstavek se spremeni tako, da se glasi:

»(2) Banke podrobne podatke o kreditnih pogodbah, sklenjenih skladno s pogoji iz ZDLGPE, za katere so prejele potrditev za uporabo poroštveno kvoto za kredit sporočen po b) točki prvega odstavka tega člena, poročajo SID banki do desetega delovnega dne po poteku meseca, na način kot ga določi SID banka. Poročilo XML vsebuje podatke, ki jih SID banka objavi na svoji spletni strani in objavi XSD-shemo. Prav tako objavi navodilo za poročanje bank in sporočanje sprememb že prijavljenih podatkov.«.

V tretjem odstavku se besedilo »prijavi kredita v shemo« nadomesti z besedilom »sklenjenih kreditnih pogodbah«.

1. **člen**

V 9. členu se v drugem odstavku besedilo »po kreditni pogodbi« nadomesti z besedilom »iz prejšnjega odstavka«.

1. **člen**

Besedilo 10. člena se spremeni tako, da se glasi:

»Banke pošljejo SID banki prvo poročilo o sklenjenih kreditnih pogodbah iz prvega odstavka 8. člena do 15. julija 2020 za kreditne pogodbe, sklenjene v marcu, aprilu, maju in juniju.«.

1. **člen**

Doda se priloga 1, ki je sestavni del uredbe.

1. **člen**

Ta uredba začne veljati naslednji dan po objavi v Uradnem listu Republike Slovenije.

PRILOGA 2

**Obrazložitev**

***1. Predstavitev pravne podlage***

Zakon o zagotovitvi dodatne likvidnosti gospodarstvu za omilitev posledic epidemije COVID-19 (Uradni list RS, št. 61/20; v nadaljnjem besedilu: ZDLGPE) ureja interventni ukrep poroštva Republike Slovenije bankam ali hranilnicam, ki imajo sedež v Republiki Sloveniji, ali podružnicam bank države članice, ki imajo sedež v Republiki Sloveniji in ki v skladu z zakonom, ki ureja bančništvo, lahko opravljajo bančne storitve na območju Republike Slovenije (v nadaljnjem besedilu: banka), za zadolževanje kreditojemalcev. V 17. členu ZDLGPE je določeno, da se podrobnejša pravila v zvezi z izvrševanjem določb tega interventnega ukrepa, zlasti v zvezi z omejitvami poroštva, načinom izpolnitve poroštvene obveznosti, unovčevanjem in izterjavo poroštva, roki, dokumentacijo, poročanjem, obsegom in načinom izvajanja pooblastila SID banki, določijo z uredbo, ki jo izda Vlada Republike Slovenije.

Uredba o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19 (Uradni list RS, št. 67/20; v nadaljnjem besedilu: Uredba) je začela veljati 14. 5. 2020.

***2. Vsebinska obrazložitev predlaganih rešitev***

S predlaganimi spremembami in dopolnitvami Uredbe se odpravijo nekatere nejasnosti, kar bo prispevalo k učinkovitejšemu koriščenju poroštvene sheme po ZDLGPE. Poroštvena obveznost Republike Slovenije za sklenjene kreditne pogodbe, ki izpolnjujejo pogoje iz ZDLGPE, nastane že po samem zakonu, pri čemer SID banka po zakonskem pooblastilu v imenu in za račun Republike Slovenije opravlja vse posle v zvezi z izvajanjem poroštvene sheme, med drugim tudi po plačilu poroštva preveri izpolnjevanje pogojev po ZDLGPE.

S poroštveno shemo po ZDLGPE se zagotavlja dodatna likvidnost slovenskemu gospodarstvu za omilitev posledic COVID-19, pri čemer je z vidika bančnih predpisov pomembno tudi, da je poroštvo, s katerim se zagotavlja ustrezno pokritje kreditnih tveganj bank, nepreklicno in nepogojno ter izplačljivo v denarju. Takšne lastnosti poroštva omogočajo primernost garantiranega posojila za zavarovanje denarnih operacij Evrosistema, po drugi strani pa pozitivno vplivajo na določitev uteži tveganja posojil pri izračunu kapitalskih zahtev za banke.

Treba je poudariti, da poroštvo kot je urejeno z ZDLGPE, že ima predhodno navedene lastnosti. Poroštvo je nepreklicno, kar pomeni, da poroštva ni mogoče preklicati z enostransko izjavo volje. SID banki niti ZDLGPE niti Uredba ne dajeta pravice, da bi lahko preklicala poroštvo. ZDLGPE določa, kdaj se šteje, da je poroštvo nastalo, in ZDLGPE tudi določa, v katerih primerih poroštvo preneha. Poroštvo po ZDLGPE je tudi nepogojno, saj nepogojnost pomeni, da morajo biti pri unovčevanju poroštva izpolnjeni vnaprej predpisani pogoji za veljavnost poroštva in da ni mogoče postavljati dodatnih vsebinskih pogojev za unovčitev. Posredovanje predpisane dokumentacije oziroma informacij, ki jih SID banka lahko zahteva, ni vsebinski pogoj za unovčitev, temveč gre za »pogoj« dokumentarne narave, ki je vnaprej znan in ki ga banka ob ustrezni stopnji skrbnosti in odgovornosti pri sklepanju kreditne pogodbe že vnaprej izpolni. In ne nazadnje, poroštvo po ZDLGPE je trenutno izplačljivo le v denarju (izplačilo iz proračuna Republike Slovenije), saj bo lahko izplačljivo v obveznicah Republike Slovenije oziroma obveznicah SID banke le v primeru, če bo mogoče zagotoviti, da se izdajo ob upoštevanju pogojev Evropske centralne banke za financiranje finančnih institucij ter pravil Evropske unije glede ustreznega pokritja kreditnih tveganj bank.

Ob upoštevanju določb ZDLGPE, ki se nanašajo na opredelitev lastnosti poroštvene sheme po tem zakonu, se s predlaganimi spremembami in dopolnitvami Uredbe nekateri členi Uredbe spremenijo oziroma dopolnijo v smeri večje jasnosti, kar bo nedvomno prispevalo k temu, da bo poroštvena shema po ZDLGPE dosegla svoj namen, to je slovenskemu gospodarstvu omogočiti dodatno likvidnost v obliki dolgoročnih kreditov, zavarovanih s poroštvom Republike Slovenije, zaradi česar bodo kreditojemalcem lahko odobreni pod ugodnejšimi pogoji.

V nadaljevanju so bistvene spremembe in dopolnitve Uredbe na kratko predstavljene. S spremembami in dopolnitvami drugega odstavka 2. člena se zagotovi skladnost z 178. členom Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L št. 176 z dne 27.6.2013, str. 1). S spremembo in dopolnitvijo 3. člena Uredbe se določi, da SID banka vodi tudi evidenco o kreditnih pogodbah, ki so jih banke sklenile s kreditojemalci v skladu z ZDLGPE ter te podatke objavlja na svoji spletni strani, kar bo prispevalo k temu, da bodo banke vnaprej seznanjene, koliko poroštvene kvote po ZDLGPE je še na voljo. S spremembami in dopolnitvami 4. člena Uredbe se še dodatno poudari (kar je sicer že razvidno iz ZDLGPE), da je do sprejetja uredbe iz šestega odstavka 9. člena ZDLGPE izplačilo poroštvene obveznosti Republike Slovenije mogoče le v denarju. S spremembami in dopolnitvami 5. člena Uredbe se skrajša obdobje, v katerem ima SID banka čas, da preveri izpolnjevanje pogojev za unovčitev poroštva po ZDLGPE iz šestih mesecev na en mesec in konkretizira dokumentacija, na podlagi katere bo lahko SID banka po plačilu poroštva preverjala izpolnjevanje pogojev za izplačilo. Slednje bo nedvomno prispevalo k večji predvidljivosti samega poroštva po ZDLGPE, saj bodo banke že ob sklenitvi kreditne pogodbe po ZDLGPE seznanjene, katere dokumente (izjave, potrdila) morajo pridobiti od kreditojemalca, da bo poroštvo veljavno. V ta namen bo Uredbi dodana priloga s seznamom potrebne dokumentacije. Za potrebe večje predvidljivosti poroštva se doda še določba, da banka presoja, ali je kreditojemalec v vlogi navajal lažne podatke, s skrbnostjo dobrega strokovnjaka, in pri tem izhaja iz dokumentacije, ki je bila na razpolago ob sklenitvi kreditne pogodbe. V primeru, da je bila banka zavedena in je pri postopanju izkazala dolžno skrbnost, banka ne nosi negativnih posledic, ki jih sicer določa b) točka prvega odstavka 15. člena ZDLGPE. Ta določba je sicer pojasnilne narave, saj banka v primeru, da je bila zavedena (in to stanje še traja), niti ne more ugotoviti, da je kreditojemalec v vlogi navajal lažne podatke.

Ne glede na to dopolnitev pa še naprej veljajo razvezni pogoji poroštva, določeni v 15. členu ZDLGPE, saj se med drugim nanašajo tudi na kršitve, nastale na strani banke.